
              Nr.136/XVIII/3

BIROUL PERMANENT 

AL CAMEREI DEPUTAŢILOR

DOMNULUI PREŞEDINTE VALER DORNEANU



Vă înaintăm, alăturat, Raportul asupra proiectului de Lege pentru modificarea Legii nr.193/2000 privind clauzele abuzive din contractele încheiate între comercianţi şi consumatori.



La întocmirea raportului, comisia a avut în vedere:

-    avizul Comisiei juridice, de disciplină şi imunităţi;

· punctul de vedere al Oficiului Concurenţei;

· punctul de vedere al Autorităţii Naţionale pentru Protecţia Consumatorilor.

În raport de obiectul şi conţinutul său, proiectul de lege face parte din categoria legilor ordinare.

                          p.PREŞEDINTE,                                         SECRETAR,

                             Ioan Bivolaru                                           Aurelia Vasile

RAPORT

asupra proiectului de Lege pentru modificarea Legii nr.193/2000 privind clauzele abuzive din contractele încheiate între comercianţi şi consumatori



În conformitate cu prevederile art.89 din Regulamentul Camerei Deputaţilor, Comisia pentru industrii şi servicii a fost sesizată spre dezbatere în fond, cu proiectul de Lege pentru modificarea Legii nr.193/2000 privind clauzele abuzive din contractele încheiate între comercianţi şi consumatori, trimis cu adresa nr.213 din 6 aprilie 2001.

Obiectul de reglementare al prezentului proiect de lege îl constituie modificare Legii nr.193/2000 privind clauzele abuzive din contractele încheiate între comercianţi şi consumatori prin redefinirea termenului de "consumator" şi eliminarea obligativităţii avizării prealabile de către Agenţia Naţională pentru Protecţia Consumatorilor şi Oficiul Concurenţei a contratelor standard, înregistrate între comercianţii furnizori de servicii care sunt monopol natural sau legal şi consumator.



În conformitate cu prevederile art.60 din Regulamentul Camerei Deputaţilor, Comisia pentru industrii şi servicii a examinat proiectul de lege în şedinţa din data de 9 mai 2001 şi a hotărât, cu majoritate de voturi, să supună plenului Camerei Deputaţilor, spre dezbatere şi adoptare, proiectul de lege în forma adoptată de Guvern, cu menţiunile că art.II se elimină, art.III devenind art.II, iar la aplicarea prevederilor art.II cu privire la republicarea legii în Monitorul Oficial al României, Partea I, să se ţină seama ca, pe tot parcursul textului, sintagmele "contract standard" şi "clauză standard" să fie înlocuite cu sintagmele "contract standard preformulat" şi "clauză standard preformulată".



În raport de obiectul şi conţinutul său, proiectul de lege face parte din categoria legilor ordinare.

                                p.PREŞEDINTE,      
                         SECRETAR,

                                  Ioan Bivolaru                                       Aurelia Vasile


Expert,

Silvia Vlăsceanu

